FI Euroopan unionin virallinen lehti L 334/39

KOMISSION TÄYTÄNTÖÖNPANOASETUS (EU) N:o 1243/2014,

annettu 20 päivänä marraskuuta 2014,

meri- ja kalatalousrahastosta annetun asetuksen (EU) N:o 508/2014 nojalla annettavista säännöistä, jotka koskevat jäsenvaltioilta vaadittavia tietoja sekä tietotarpeita ja mahdollisten tietolähteiden välisiä synergioita

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon Euroopan meri- ja kalatalousrahastosta ja neuvoston asetusten (EY) N:o 2328/2003, (EY) N:o 861/2006, (EY) N:o 1198/2006 ja (EY) N:o 791/2007 sekä Euroopan parlamentin ja neuvoston asetuksen (EU) N:o 1255/2011 kumoamisesta 15 päivänä toukokuuta 2014 annetun asetuksen (EU) N:o 508/2014 (1) ja erityisesti sen 107 artiklan 3 kohdan,

sekä katsoo seuraavaa:

(1) Euroopan parlamentin ja neuvoston asetuksessa (EU) N:o 1303/2013 (2) annetaan Euroopan aluekehitysrahastolle (EAKR), Euroopan sosiaalirahastolle (ESR), koheesiorahastolle, Euroopan maaseudun kehittämisen maatalousrahastolle sekä Euroopan meri- ja kalatalousrahastolle yhteiset säännökset. Kyseisessä asetuksessa edellytetään, että jäsenvaltioiden hallintoviranomaiset ottavat käyttöön tietokoneistetun tietojärjestelmän, jolla tallennetaan ja säilytetään seurantaa, arviointia, varainhoitoa, varmennuksia ja tarkastuksia varten tarvittavat tiedot kustakin toimesta, mukaan luettuina tiedot toimien yksittäisistä osallistujista.

(2) Komission delegoidun asetuksen (EU) N:o 480/2014 (3) liitteessä III luetellaan tiedot, jotka on tallennettava ja säilytettävä tietokoneistetusti kustakin toimesta kunkin jäsenvaltion perustamaan seurantajärjestelmään.

(3) Tietojen tallentamista ja siirtämistä koskevia lisäsääntöjä tarvitaan asetuksen (EU) N:o 508/2014 107 artiklassa säädetyn yhteisen seuranta- ja valvontajärjestelmän toimintaa varten. Asetuksen (EU) N:o 508/2014 107 artiklan 3 kohdan mukaisesti kyseisissä säännöissä olisi tarkennettava, mitkä tiedot jäsenvaltioiden on toimitettava, pyrkien mahdollisimman suureen synergiaan muiden mahdollisten tietolähteiden, kuten tietoja, jotka asetuksen (EU) N:o 1303/2014 mukaisesti on tallennettava ja säilytettävä, koskevan luettelon, kanssa.

(4) Tässä asetuksessa säädettyjen toimenpiteiden pikaisen soveltamisen varmistamiseksi tämän asetuksen olisi tultava voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

(5) Tässä asetuksessa säädetyt toimenpiteet ovat Euroopan meri- ja kalatalousrahaston komitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Kohde

Tässä asetuksessa vahvistetaan säännöt niiden tietojen osalta, jotka jäsenvaltioiden on lähetettävä komissiolle, jotta Euroopan meri- ja kalatalousrahastosta rahoitettuja toimia voidaan seurata ja arvioida yhteistyössä toteutettavan hallinnoinnin puitteissa.

2 artikla

Tietojen luettelo ja tietokantarakenne

1. Kunkin jäsenvaltion on tallennettava asetuksen (EU) N:o 1303/2013 125 artiklan 2 kohdassa tarkoitettuun tietokantaan luettelo asetuksen (EU) N:o 508/2014 107 artiklan 3 kohdassa tarkoitetuista tiedoista tämän asetuksen liitteessä I esitetyn rakenteen mukaisesti ja toimitettava luettelo komissiolle.

2. Tietojen luettelo on tallennettava ja toimitettava komissiolle kustakin EMKR:stä tuettavan toimintaohjelman nojalla rahoitettavaksi valitusta toimesta.

3 artikla

Tietojen vieminen tietokantaan

Edellä 2 artiklassa tarkoitetut tiedot viedään tietokantaan kahdessa vaiheessa seuraavasti:

a) toimen hyväksymisajankohtana;

b) kun toimi on saatu päätökseen.

4 artikla

Toimen täytäntöönpanoa koskevat tiedot

Liitteessä I olevassa D osassa (Toimen täytäntöönpanoa koskevat tiedot) tarkoitettujen tietojen on vastattava liitteessä II esitettyjä kenttiä.

5 artikla

Voimaantulo

Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä marraskuuta 2014. Komission puolesta Puheenjohtaja Jean-Claude JUNCKER

(1) EUVL L 149, 20.5.2014, s. 1.

(2) Euroopan parlamentin ja neuvoston asetus (EU) N:o 1303/2013, annettu 17 päivänä joulukuuta 2013, Euroopan aluekehitysrahastoa, Euroopan sosiaalirahastoa, koheesiorahastoa, Euroopan maaseudun kehittämisen maatalousrahastoa ja Euroopan meri- ja kalatalousrahastoa koskevista yhteisistä säännöksistä sekä Euroopan aluekehitysrahastoa, Euroopan sosiaalirahastoa, koheesiorahastoa ja Euroopan meri- ja kalatalousrahastoa koskevista yleisistä säännöksistä sekä neuvoston asetuksen (EY) N:o 1083/2006 kumoamisesta (EUVL L 347, 20.12.2013, s. 320).

(3) Komission delegoitu asetus (EU) N:o 480/2014, annettu 3 päivänä maaliskuuta 2014, Euroopan aluekehitysrahastoa, Euroopan sosiaalirahastoa, koheesiorahastoa, Euroopan maaseudun kehittämisen maatalousrahastoa ja Euroopan meri- ja kalatalousrahastoa koskevista yhteisistä säännöksistä sekä Euroopan aluekehitysrahastoa, Euroopan sosiaalirahastoa, koheesiorahastoa ja Euroopan meri- ja kalatalousrahastoa koskevista yleisistä säännöksistä annetun Euroopan parlamentin ja neuvoston asetuksen (EU) N:o 1303/2013 täydentämisestä (EUVL L 138, 13.5.2014, s. 5).

LIITE I TIETOKANTARAKENNE A OSA Hallinnolliset tiedot Kenttä Kentän sisältö Kuvaus Tietotarpeet ja synergiat 1 CCI-koodi (Common Code for Identification) Toimintaohjelman tunniste (CCI-koodi) Komission delegoidun asetuksen (EU) N:o 480/2014 (1) liitteessä III oleva tietokenttä 19 2 Toimen yksilöllinen tunniste (ID) Vaaditaan kaikista rahaston tukemista toimista Komission delegoidun asetuksen (EU) N:o 480/2014 liitteessä III oleva tietokenttä 5 3 Toimen nimi Jos käytettävissä ja jos kentässä 2 on numero Komission delegoidun asetuksen (EU) N:o 480/2014 liitteessä III oleva tietokenttä 5 4 Aluksen numero (yhteisön kalastuslaivastorekisterin numero, CFR (2)) tarvittaessa Koskee vain EMKR:ää 5 NUTS-koodi (3) Ilmoitetaan soveltuvin NUTS-taso (oletuksena III taso) Koskee vain EMKR:ää 6 Tuensaaja Tuensaajan nimi (ainoastaan oikeussubjektit ja luonnolliset henkilöt kansallisen lainsäädännön mukaisesti) Komission delegoidun asetuksen (EU) N:o 480/2014 liitteessä III oleva tietokenttä 1 7 Tuensaajan sukupuoli Tarvittaessa (ilmoitetaan joko 1 = mies, 2 = nainen tai 3 = muu) Koskee vain EMKR:ää 8 Yrityksen koko Tarvittaessa (4) (ilmoitetaan joko mikroyritys, pieni, keskisuuri tai suuri) Koskee vain EMKR:ää 9 Toimen edistymisvaihe Yksi merkki: koodi 0 = toimi, jonka osalta on tehty päätös tuen myöntämisestä mutta menoja ei ole vielä todennettu komissiolle koodi 1 = toimi, joka on keskeytetty osittaisen täytäntöönpanon jälkeen (jonka osalta joitakin menoja on todennettu komissiolle) koodi 2 = toimi, josta on luovuttu osittaisen täytäntöönpanon jälkeen (jonka osalta joitakin menoja on todennettu komissiolle) koodi 3 = päätökseen saatettu toimi (jonka osalta kaikki menot on todennettu komissiolle) Koskee vain EMKR:ää B OSA Ennakoidut menot (toimeen sovellettavana valuuttana) Kenttä Kentän sisältö Kuvaus Tietotarpeet ja synergiat 10 Tukikelpoiset kokonaiskustannukset Asiakirjassa, jossa esitetään tukiedellytykset, hyväksytyt toimen tukikelpoiset kokonaiskustannukset Komission delegoidun asetuksen (EU) N:o 480/2014 liitteessä III oleva tietokenttä 41 11 Tukikelpoiset julkiset kokonaiskustannukset Tukikelpoiset kokonaiskustannukset, jotka ovat asetuksen (EU) N:o 1303/2013 2 artiklan 15 alakohdan määritelmän mukaisia julkisia menoja Komission delegoidun asetuksen (EU) N:o 480/2014 liitteessä III oleva tietokenttä 42 12 EMKR:n tuki Asiakirjassa, jossa esitetään tukiedellytykset, ilmoitettu julkisen tuen määrä Koskee vain EMKR:ää 13 Hyväksymispäivä Asiakirjan, jossa esitetään tukiedellytykset, päiväys Komission delegoidun asetuksen (EU) N:o 480/2014 liitteessä III oleva tietokenttä 12 C OSA Toimen rahoituksen toteutus (euroina) Kenttä Kentän sisältö Kuvaus Tietotarpeet ja synergiat 14 Tukikelpoiset kokonaismenot Komissiolle ilmoitetut tukikelpoiset menot, jotka on määritetty tosiasiallisesti aiheutuneiden ja maksettujen kustannusten perusteella, sekä tapauksen mukaan luontoissuoritukset ja poistot Komission delegoidun asetuksen (EU) N:o 480/2014 liitteessä III oleva tietokenttä 53 15 Tukikelpoiset julkiset kokonaismenot Asetuksen (EU) N:o 1303/2013 2 artiklan 15 alakohdan määritelmän mukaiset julkiset menot, jotka vastaavat komissiolle ilmoitettuja tukikelpoisia menoja, jotka on määritetty tosiasiallisesti aiheutuneiden ja maksettujen kustannusten perusteella, sekä tapauksen mukaan luontoissuoritukset ja poistot Komission delegoidun asetuksen (EU) N:o 480/2014 liitteessä III oleva tietokenttä 54 16 EMKR-tukikelpoiset menot EMKR:n menot, jotka vastaavat komissiolle ilmoitettuja tukikelpoisia menoja Koskee vain EMKR:ää 17 Tuensaajalle suoritettavan loppumaksun päivämäärä Komission delegoidun asetuksen (EU) N:o 480/2014 liitteessä III oleva tietokenttä 45 (ainoastaan tuensaajalle suoritetun loppumaksun päivämäärä) D OSA Toimen täytäntöönpanoa koskevat tiedot Kenttä Kentän sisältö Huomautus Tietotarpeet ja synergiat 18 Toimenpide Toimenpiteen koodi (ks. liite II) Koskee vain EMKR:ää 19 Tuotosindikaattori Lukuarvo Koskee vain EMKR:ää 20 Toimen täytäntöönpanoa koskevat tiedot Ks. liite II Koskee vain EMKR:ää 21 Täytäntöönpanoa koskevien tietojen arvo Lukuarvo Koskee vain EMKR:ää E OSA Tulosindikaattorit Kenttä Kentän sisältö Huomautus Tietotarpeet ja synergiat 22 Toimeen liittyvä(t) tulosindikaattori(t) Tulosindikaattorin (5) koodi Koskee vain EMKR:ää 23 Tuensaajan tulosodotus Lukuarvo Koskee vain EMKR:ää 24 Täytäntöönpanon jälkeen vahvistettu tulosindikaattorin arvo Lukuarvo Koskee vain EMKR:ää (1) Komission delegoitu asetus (EU) N:o 480/2014, annettu 3 päivänä maaliskuuta 2014, Euroopan aluekehitysrahastoa, Euroopan sosiaalirahastoa, koheesiorahastoa, Euroopan maaseudun kehittämisen maatalousrahastoa ja Euroopan meri- ja kalatalousrahastoa koskevista yhteisistä säännöksistä sekä Euroopan aluekehitysrahastoa, Euroopan sosiaalirahastoa, koheesiorahastoa ja Euroopan meri- ja kalatalousrahastoa koskevista yleisistä säännöksistä annetun Euroopan parlamentin ja neuvoston asetuksen (EU) N:o 1303/2013 täydentämisestä (EUVL L 138, 13.5.2014, s. 5). (2) Yhteisön kalastuslaivastorekisteristä 30 päivänä joulukuuta 2003 annetun komission asetuksen (EY) N:o 26/2004 liite I (EUVL L 5, 9.1.2004, s. 25). (3) Euroopan parlamentin ja neuvoston asetus (EY) N:o 1059/2003, annettu 26 päivänä toukokuuta 2003, yhteisestä tilastollisten alueyksiköiden nimikkeistöstä (NUTS) (EUVL L 154, 21.6.2003, s. 1). (4) Pk-yritykset, ks. 17 päivänä joulukuuta 2013 annetun asetuksen (EU) N:o 1303/2013 2 artiklan 28 kohta (EUVL L 347, 20.12.2013, s. 320). (5) Vahvistettu asetuksen (EU) N:o 508/2014 107 artiklan 1 kohdan mukaisesti.